Χορήγηση άδειας Ίδρυσης και λειτουργίας παιδικών εξοχών, από φορείς του Δημοσίου και ιδιωτικού γενικά τομέα.

Δικαιολογητικά:

**Προϋποθέσεις εγγραφής:**

**α)** Στις Παιδικές Εξοχές γίνονται δεκτά παιδιά που έχουν ανάγκη παραθερισμού και που οι οικογένειές τους δεν μπορούν με δικές τους δαπάνες να καλύψουν την ανάγκη αυτή, **ηλικίας 7 έως 15 ετών**.

**β)** Οι εγγραφές των παιδιών θα γίνονται κατόπιν ιατρικής εξέτασης αυτών, με την επίδειξη των βιβλιαρίων εμβολίων τους, σε Κέντρα Υγείας, στους Σταθμούς Προστασίας Μάνας Παιδιού και Εφήβων του ΠΕΔΥ (για τους κατοίκους Αλεξ/πολης και στα Εξωτερικά Ιατρεία της Παιδιατρικής Κλινικής του Π.Γ. Νοσοκομείου Αλεξ/πολης), αλλά και από ιδιώτες Ιατρούς.

**γ)** Σε κάθε παιδί θα δίδεται Δελτίο κατασκηνωτή στο οποίο, εκτός από τα ατομικά στοιχεία του παιδιού (ονοματεπώνυμο, ηλικία, μέλη οικογένειας, τηλέφωνο κλ.π.) θα καταγράφεται κάθε παρατήρηση του γιατρού για την υγεία του παιδιού.

**δ)** Από τις κατασκηνώσεις αποκλείονται, μέχρι αποκαταστάσεως της Υγείας τους, τα παιδιά που πάσχουν από μεταδοτικά νοσήματα και εντελώς τα παιδιά που πάσχουν από ψυχονευρωτικά νοσήματα (επιληψία κλπ.)

Κατά την εγγραφή πρέπει να προσκομίζονται:

1. Το Δελτίο Κατασκηνωτή, **όπου θα βεβαιώνονται από τον ιατρό** τα εμβόλια των παιδιών, ότι δεν πάσχει από μεταδοτικά ή ψυχονευρωτικά νοσήματα και μπορεί να φιλοξενηθεί στην κατασκήνωση.
2. Υπεύθυνη Δήλωση του γονέα ή κηδεμόνα, στην οποία να αναγράφεται το ύψος του ετήσιου οικογενειακού εισοδήματος του προηγούμενου έτους, ο αριθμός μελών της οικογένειας και ο τύπος της (τρίτεκνη, πολύτεκνη, μονογονεϊκή κτλ), καθώς και άλλα κοινωνικά χαρακτηριστικά, όπως ανεργία, απορία, ασφάλιση, μεονότητα κτλ.
3. Πιστοποιητικό οικογενειακής κατάστασης
4. Απόδειξη κατάθεσης **30,00 Ευρώ** στον λογαριασμό της Συνεταιριστικής Τράπεζας Έβρου με Αριθ. Λογ.: **3010000797902-0** και για τους κατοίκους Φερών, Δήμου Σουφλίου, Δήμου Διδ/χου, Δήμου Ορεστιάδας και Δήμου Σαμοθράκης.

(**Εξαιρούνται από το οικονομικό αντίτιμο οι πολύτεκνοι και οι τρίτεκνοι**).

**Μόνο για τους κατοίκους Αλεξ/πολης, οι εγγραφές θα γίνονται στο 1ο ΚΑΠΗ του Δήμου Αλεξ/πολης (οδός: Εθν. Αντιστάσεως 106, Αλεξ/πολη). Απαιτείται η απόδειξη κατάθεσης των 30,00 Ευρώ, που θα προσκομίζεται στο 1ο ΚΑΠΗ μαζί με τα απαραίτητα δικαιολογητικά.**